Diari Oficial de la Generalitat Valenciana


Sumari del DOGV 5080, del 29-08-2005 (2005/9731)

Informació pública de l'alternativa tècnica per al desenvolupament de la parcel·la M19bc1 Cales i Atalaies.
-----------------------------------------------------------------------------------------------------------

### Dades del document

Número de DOGV
:   5080

Data del DOGV
:   29-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9731


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica per al desenvolupament de la parcel·la M19bc1 Cales i Atalaies. [2005/F9731]
  
Per mitjà d'este edicte, es fa públic que l'alcalde, en data 10 d'agost de 2005, amb el número 2746, ha dictat la resolució següent, que literalment diu:
  
«... Vista la instància presentada per Miguel Ángel Padilla García, en nom i representació de Vivary Innovaciones Inmobiliarias, SL, de 17 de març de 2005, amb número de registre d'entrada 2847, en què aporta alternativa tècnica per a la gestió del pla de reforma interior d'incentivació dels usos turístics de la parcel·la M-19 bc-1 del PP-1 Cales i Atalaies, esmenada i complementada la documentació en data 6 de juliol de 2005 mitjançant registre d'entrada número 8000.
  
Atés l'article 175 del Reglament de Planejament, Reial Decret 201/1998, de 15 de desembre, del Govern Valencià, on s'expressa que ?... El canvi o substitució de determinacions en els plans exigix complir el mateix procediment legal previst per a la seua aprovació...-. Així mateix, l'article 173 del mateix text reglamentari establix que ?... el règim establit en la Llei Reguladora de l'Activitat Urbanística per a l'elaboració, tramitació i aprovació de programes d'actuació és igualment aplicable als plans parcials... amb les següents regles especials: A. Els particulars poden promoure estos plans en desenvolupament d'un programa de què siguen adjudicataris o competint per a la seua adjudicació per a desenvolupar, almenys, una de les unitats d'execució del pla que promoguen. Només l'administració, d'ofici, pot promoure i aprovar estos plans amb independència i anterioritat respecte als programes... L'exposició al públic d'estos plans s'efectua exhibint la documentació completa i no hi són aplicables les regles de tramitació dels programes relatives a la competència entre proposicions juridicoeconòmiques, si bé, quan aquells plans es tramiten juntament amb els programes esmentats, seran aplicables les referides regles, encara que només pel que fa a l'adjudicació d'estos últims.»
  
Atés el que s'establix en l'article 45 i següents de la Llei Reguladora de l'Activitat Urbanística, resolc:
  
1. Sotmetre a informació pública l'alternativa tècnica presentada per la mercantil Vivary Innovaciones Inmobiliarias, SL, en data 17 de març de 2005, amb número de registre d'entrada 2847, esmenada i complementada la documentació en data 6 de juliol de 2005 amb número de registre d'entrada 8000.
  
2. La informació pública s'anunciarà mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, i s'advertix de la possibilitat de formular al·legacions durant el termini de 20 dies comptats des de l'última publicació d'este edicte. De conformitat amb el que s'establix en l'esmentat article 46.3 de la Llei Reguladora de l'Activitat Urbanística, no és preceptiva la notificació formal i individual als propietaris afectats, però, abans de la publicació de l'edicte, s'haurà de remetre avís amb el seu contingut al domicili fiscal dels que consten en el cadastre com a titulars de drets afectats per l'actuació proposada. L'exposició al públic d'este expedient, s'efectua exhibint la seua documentació completa, i no hi són aplicables les regles de tramitació relatives a la competència entre proposicions juridicoeconòmiques. La dita documentació estarà a disposició dels interessats a les oficines de l'Àrea d'Urbanisme, situades al carrer d'Hernán Cortés, número 2, de la Vila Joiosa, en horari de 09.00 a 14.00 hores...»
  
Contra esta resolució, no es pot interposar cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
Cosa que faig pública a fi de complir el requisit establit en l'article 46.3 de la Llei Reguladora de l'Activitat Urbanística.